**LĒMUMS**

Liepājā

|  |  |
| --- | --- |
| 2022.gada 21.jūlijā |  Nr.283/11(prot. Nr.11, 20.§) |

Par grozījumiem 2022.gada 14.aprīļa

lēmumā Nr.142/6 “Par izmitināšanas

pakalpojuma atbalstu Ukrainas

civiliedzīvotājiem”

Pamatojoties uz Ukrainas civiliedzīvotāju atbalsta likuma 1.pantu, 7.panta 11daļu un 13.4 pantu un likuma “Par pašvaldībām” 21.panta pirmās daļas 27.punktu, Ministru kabineta 2022.gada 13.jūnija noteikumu Nr.339 “Noteikumi par primāri sniedzamā atbalsta nodrošināšanu Ukrainas civiliedzīvotājiem” 3.1.apakšpunktu, izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 14.jūlija lēmumu (sēdes protokols Nr.7), pastāvīgās Sociālo lietu, veselības un sabiedriskās kārtības komitejas 2022.gada 14.jūlija lēmumu (sēdes protokols Nr.7) un pastāvīgās Finanšu komitejas 2022.gada 14.jūlija lēmumu (sēdes protokols Nr.8), Liepājas valstspilsētas pašvaldības dome **nolemj:**

Izdarīt Liepājas valstspilsētas pašvaldības domes 2022.gada 14.aprīļa lēmumā Nr.142/6 “Par izmitināšanas pakalpojuma atbalstu Ukrainas civiliedzīvotājiem” šādus grozījumus:

1. Papildināt ar 1.1 punktu šādā redakcijā:

“1.1 Noteikt, ka nepieciešamības gadījumos, izvērtējot personas individuālās vajadzības, Ukrainas civiliedzīvotājiem Liepājas valstspilsētas pašvaldības sniegtā izmitināšanas pakalpojuma termiņš var tikt pagarināts līdz 2022.gada 31.decembrim, sedzot izdevumus par izmitināšanas pakalpojumu pašvaldības īpašumā esošajos dzīvokļa īpašumos, dzīvojamās telpās Sociālajās dzīvojamās mājās vai citās dzīvojamās telpās pašvaldības īpašumos”.

2. Svītrot 4.punktu.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Pašvaldības izpilddirektoram, pašvaldības administrācijas Finanšu pārvaldei, Nekustamā īpašuma pārvaldei, Dzīvokļu komisijai, Liepājas valstspilsētas un Dienvidkurzemes novada sadarbības teritorijas civilās aizsardzības komisijai, Liepājas pilsētas Domes Sociālajam dienestam  |